Benin City
Store norske leksikon,Geografi,Verdens geografi,Afrika,Nigerias geografi
Benin City er en by i Nigeria og hovedstad i delstaten Edo. Benin City ligger 240 km øst for Lagos og har om lag 1 600 000 innbyggere (2020).
Benin City er hovedsenter for gummiproduksjonen i Nigeria. I tillegg har byen store sagbruk og møbelindustri og oljemøller for fremstilling av palmeolje. Byen har et universitet (fra 1970) og er et katolsk og protestantisk bispesete.Benin City har flyplass betjent av innenriksfly, men som er viktigere som maritim flybase for det nigerianske flyvåpenet.Tidligere var byen et beryktet senter for slavehandelen og den viktigste byen i det gamle edo-kongedømmet kjent som Beninriket. Byen ble ødelagt og brent av britene 1897.Fra gammelt av er byen kjent for kunsthåndverk i messing, bronse, elfenben og tre. Les mer i Store norske leksikon Nigeria Nigerias geografi